ANDREW WOMMACK EVANKELIUMIN ÄÄRELLÄ
SOTA ON OHI, OSA 5/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Jatkan äskettäin aloittamaani opetussarjaa, jossa puhun siitä, -
että sota on ohi. Aihe on jakeesta Luuk. 2:14, jossa enkeli lauloi: -
"Kunnia Jumalalle korkeuksissa, -
ja maassa rauha ihmisten kesken, joita kohtaan hänellä on hyvä tahto!"
Kyse on rauhasta Jumalan ja ihmisten välillä, ei ihmisten kesken.
Tämä on tärkeää. Seurakunta kokonaisuutena ei saarnaa rauhasta -
Jumalan ja ihmisten välillä, vaan että välillämme on yhä sota.
Vanhassa testamentissa niin olikin. Katso Jesajan kirjan lukua 40.
Johannes Kastaja lainasi myöhemmin Jesajan tekstiä -
ja sovelsi sen itseensä. Ne kuvasivat häntä.
Jesaja antoi Pyhän Hengen innoittamana Jeesuksen -
edelläkävijälle ohjeita siitä, mitä tämän tuli sanoa ja tehdä.
Jae 1 "'Lohduttakaa, lohduttakaa minun kansaani', -
sanoo teidän Jumalanne." Voisin saarnata tästä tunnin.
Uskonnolliset ihmiset eivät lohduta Jumalan kansaa, -
vaan tekevät sen levottomaksi puhumalla Jumalan vihasta -
ja yrittävät ajaa ihmiset Jumalan luo rangaistuksilla pelottelemalla.
Jotkut eivät koe olleensa kirkossa, ellei heidän varpailleen ole astuttu -
eikä kukaan ole saarnannut heille helvetin tulesta, -
kadotuksesta ja Jumalan vihasta.
Se on vahinko, sillä uuden liiton sanoma on jotain aivan muuta.
Tässä Jesaja profetoi siitä ja antaa Johannekselle ohjeita: -
"'Lohduttakaa, lohduttakaa minun kansaani', sanoo teidän Jumalanne.
'Puhukaa suloisesti Jerusalemille ja julistakaa sille, -
että sen vaivanaika on päättynyt, että sen velka on sovitettu, sillä se -
on saanut Herran kädestä kaksin- kertaisesti kaikista synneistänsä.'"
Tämä on upea kohta, -
mutta useimmat hyppäävät sen yli sen enempää ajattelematta.
Johannes Kastajan tuli julistaa oman aikansa juutalaisille, -
että Jumalan valtakunta oli tullut lähelle -
ja että vihanpito oli lopussa. Monille tämä julistus on shokki, -
sillä he eivät tienneet, että Jumalan ja ihmisten välillä edes oli sotaa, -
mutta Raamatusta näemme, että Jumala kohteli ihmisiä vihaisesti.
Vanhan testamentin laki päästi Jumalan vihan valloilleen.
Room. 4:15 "Sillä laki saa aikaan vihaa; -
mutta missä lakia ei ole, siellä ei ole rikkomustakaan."
Jakeen Joh. 3:36 mukaan Jumalan viha pysyy ihmisten päällä, -
jotka eivät usko Jeesukseen.
He ovat vielä lain ja sen rangaistusten alla, mutta jos olet Jeesuksessa, -
sinut on vapautettu laista, eikä Jumala enää kohtele sinua lain mukaan.
Johanneksen piti julistaa, että Jumalan sodankäynti ja viha -
ihmisiä vastaan loppui silloin, kun Jeesus syntyi.
Voisin käsitellä asiaa yksityis- kohtaisesti ja selittää monia asioita, -
jotka eivät kiinnosta suurinta osaa tämän ohjelman katsojista.
Selitän ne lyhyesti analyyttisiä katsojia varten.
Uusi liitto ei astunut voimaan ennen Jeesuksen kuolemaa -
ja ylösnousemusta. Silloin syntien hinta maksettiin.
Jakeessa 1. Kor. 15:14 sanotaan, että ilman niitä uskomme on turha.
Uusi liitto solmittiin, kun Jeesus kuoli ja maksoi syntivelkamme, -
ja pantiin täytäntöön, kun Hän nousi kuolleista.
Luen nopeasti jakeen, jossa tämä sanotaan.
Hepr. 9:16―17 "Sillä missä on testamentti, -
siinä on sen tekijän kuolema toteennäytettävä; -
sillä vasta kuoleman jälkeen testamentti on pitävä, -
koska se ei milloinkaan ole voimassa tekijänsä eläessä."
Ihmisen viimeinen tahto tulee voimaan vasta hänen kuoltuaan.
Minulla on testamentti, jolla annan omaisuuteni lapsilleni, -
mutta he eivät voi vaatia omaisuuttani kun olen vielä elossa.
Vastaavasti uusi liitto ei astunut voimaan ennen kuin Jeesus kuoli.
Jeesuksen syntymä ei siis ollut vielä uuden liiton alku.
Uusi liitto ei alkanut ennen kuin Jeesus kuoli -
ja nousi kuolleista vahvistamaan oman testamenttinsa.
Uusi liitto siis alkoi Jeesuksen kuolemasta ja ylösnousemuksesta, -
mutta vanha liitto päättyi Jeesuksen syntymään.
Johanneksen evankeliumin luvussa 1 puhutaan siitä, -
että Jeesus on Jumala.
Joh. 1:1 "Alussa oli Sana, ja Sana oli Jumalan tykönä, ja Sana oli Jumala.
Hän oli alussa Jumalan tykönä. Kaikki on saanut syntynsä -
hänen kauttaan, ja ilman häntä ei ole syntynyt mitään, mikä syntynyt on.
Hänessä oli elämä, ja elämä oli ihmisten valkeus."
Jae 14 "Ja Sana tuli lihaksi ja asui meidän keskellämme, -
ja me katselimme hänen kirkkaut- tansa, senkaltaista kirkkautta, -
kuin ainokaisella Pojalla on Isältä; ja hän oli täynnä armoa ja totuutta.
Johannes todisti hänestä".
Jae 17 "Sillä laki on annettu Mooseksen kautta; -
armo ja totuus on tullut Jeesuksen Kristuksen kautta."
Laki oli voimassa Jeesuksen tuloon asti. Jakeen Gal. 3:19 mukaan -
laki annettiin siihen asti, kunnes siemen tulisi, -
ja jakeissa Gal. 3:13―14 sanotaan selvästi, että Jeesus oli tuo siemen.
Jeesuksen ollessa maan päällä ihmiset olivat vielä lain alla, -
koska eivät tienneet, kuka Jeesus oli eivätkä siksi ottaneet Häntä vastaan.
Vaikkei uusi liitto ollut voimassa, Jeesus pystyi toimimaan armossa, -
koska laki oli lakannut toimimasta silloin, kun Hän syntyi.
Joka tapauksessa ennen Jeesuksen tuloa Jumalan ja ihmisen välillä -
vallitsi sota ihmisten syntien takia.
Sen 33 vuoden aikana, jonka Jeesus eli maan päällä, -
Jumala oli Kristuksessa eikä lukenut ihmisille heidän syntejään.
Puhuimme tästä jakeesta viimeksi. Jumala lykkäsi vihansa toteuttamista.
Siksi enkeli ylisti: "Kunnia Jumalalle korkeuksissa, -
ja maassa rauha..." Tämä tapahtui, kun Jeesus syntyi, -
mutta uusi liitto astui voimaan vasta kun Jeesus oli sovittanut syntimme.
Jesaja siis profetoi, että Johannes Kastajan tuli lohduttaa Jerusalemia -
ja sanoa, että sen vaivan ja sodan aika oli ohi. Sota oli lopussa.
Taistelu on ohi, koska synnin hinta on nyt maksettu.
Jes. 40:2 "...sen vaivanaika on päät- tynyt, että sen velka on sovitettu, -
sillä se on saanut Herran kädestä kak- sinkertaisesti kaikista synneistänsä."
Mitä se oikein tarkoittaa? Viittaako tämä Israelin historiaan?
Israelilaiset olivat 70 vuotta pakkosiirtolaisina rikottuaan liiton.
He kärsivät siellä paljon, ja Jerusalem tuhottiin.
Satojatuhansia ihmisiä kuoli, ja oli paljon kärsimystä.
Moni arvelee Jesajan puhuvan tästä, -
mutta itse en usko, että heidän kansana kohtaamansa kärsimykset -
riittivät sovittamaan heidän syntivelkansa kaksinkertaisesti.
Jos se olisi totta, Jumalalla ei olisi oikeutta lähettää ihmisiä helvettiin.
Juutalaisethan kärsivät vain yhden eliniän verran.
Jokainen heistä kärsi ehkä 30―60 vuotta.
Jos heidän syntinsä voitaisiin maksaa kaksinkertaisesti -
ihmisen eliniän aikana, Jumala olisi epäoikeudenmukainen -
lähettäessään ihmisiä helvettiin ikuisuudeksi. Tässä on kyse muusta.
Minusta tässä puhutaan siitä, että Jeesus maksoi Israelin synnit, -
ja kuten tiedämme uudessa liitossa, myös koko maailman synnit.
Ja Jeesus kärsi kaksinkertaisesti sen, mitä velanmaksu olisi vaatinut.
Tämä on minusta tärkeää, -
koska jotkut pitävät omia syntejään todella karmeina ja ajattelevat, -
että koska olen melko hyvä ihminen, Jeesus voi antaa anteeksi minulle, -
mutta heistä en voi ymmärtää, mitä kaikkea he ovat tehneet.
He eivät ole varmoja siitä, että Jeesuksen kärsimys sovitti kaiken.
Varmasti heidänkin pitää kärsiä.
Uskon, että Jeesus kärsi enemmän kuin kaikki synnit edellyttivät.
Uskon, että Jeesus eli niin pyhää ja puhdasta elämää, -
että Hänen elämänsä oli Jumalalle arvokkaampi kuin koko ihmiskunta.
Maapallolla elää nykyisin lähes seitsemän miljardia ihmistä.
Olen kuullut arvioitavan, että tähän mennessä maailmassa -
on elänyt toiset seitsemän miljardia ihmistä. Jos nuo luvut laskee yhteen, -
maapallolla on elänyt ja elää kaikkiaan 14 miljardia ihmistä.
Emme tiedä, milloin Jeesus palaa. Ehkä sitä ennen ehtii syntyä -
vielä seitsemän miljardia ihmistä. Silloin ihmisiä olisi jo 21 miljardia, -
ja Jeesus maksoi kaksinkertaisesti kaikki ne synnit, -
jotka me kaikki yhteensä olemme ikinä tehneet.
Se on minulle todella tärkeää. Jeesus oli niin pyhä ja puhdas, -
että Hänen kuolemansa merkitsi enemmän -
kuin koko ihmiskunnan synnit aikojen alusta aikojen loppuun.
Kuvitellaan, että talossasi olisi muurahaispesä, -
ja muurahaiset purisivat sinua ja aiheuttaisivat monia ongelmia.
Useimmat meistä vain tappaisivat ne kaikki jollakin myrkyllä, -
mutta oletetaan, että joku ihminen rakastaisi muurahaisia niin paljon, -
ettei haluaisi tappaa niitä, vaikka ne aiheuttaisivat ongelmia.
Hän haluaisi sovittaa ne, vaikka ne olisivat satuttaneet häntä.
Kuvitellaan, että ihminen voisi jotenkin tulla muurahaiseksi, -
elää sellaisena ja antaa toisten muurahaisten tappaa itsensä -
sovittaakseen niiden synnit. Jos ihminen tulisi muurahaiseksi -
ja kärsisi niiden puolesta, hänen elämänsä olisi arvokkaampi -
kuin koko muurahaisyhdyskunnan, -
koska ihmiset ovat arvokkaampia kuin muurahaiset.
Jotkut ovat tästä eri mieltä. He haluavat suojella -
monia uhanalaisia eläimiä ja tekevät mainoksia, -
joissa itketään ja puhutaan koirien ja muiden eläinten kaltoinkohtelusta.
Heidän mielestään eläimet ovat yhtä arvokkaita kuin ihmiset.
Heille ei ole mikään ongelma murhata syntymätöntä lasta, -
mutta kissan kaltoinkohtelijan he laittaisivat vankilaan.
Innostuin tästä ehkä vähän liikaa, mutta minusta sellainen on väärin.
Minusta yhden ihmisen elämä on arvokkaampi kuin kaikki eläimet.
Jumala loi meidät omaksi kuvakseen, luomakunnan kruunuksi ja jalokiveksi.
Ihminen ja eläin eivät ole sama asia.
Evoluutioon uskovat pitävät meitä vain kehittyneinä eläiminä -
ja siten samanarvoisina eläinten kanssa, mutta Raamattu sanoo toisin.
Jos siis ihminen, joka on paljon kaikkia muurahaisia arvokkaampi, -
voisi jotenkin tulla muurahaiseksi ja kuolla niiden puolesta, -
hänen elämänsä sovittaisi niiden kaikkien synnit, -
sillä hän olisi ihminen muurahaisen muodossa.
Vastaavasti kun Jumala tuli ihmiseksi ja kuoli puolestamme, -
Hänen elämänsä ja kärsimyksensä merkitsi enemmän kuin -
kaikkien meidän yhteensä, sillä Hän on Jumala ja Luoja, -
josta elämä on lähtöisin ja jossa me elämme, liikumme ja olemme.
Jos Jeesus olisi ollut vain ihminen, joka eli ja kuoli, -
Hänen elämänsä olisi vastannut vain yhden ihmisen elämää.
Hän olisi ehkä voinut sovittaa omat ja yhden muun ihmisen synnit.
Jos Hän taas oli lihaksi tullut Jumala, Hänen, Jumalan ja kaiken Luojan, -
elämä oli arvokkaampi kuin koko ihmiskunnan elämä yhteensä.
Niin pyhä ja synnitön Hän oli.
Monien on vaikea käsittää tätä, sillä useimmat meistä elävät -
vain fyysisessä todellisuudessa suhteessa muihin ihmisiin.
He eivät juuri pohdiskele Jumalaa eivätkä koe Hänen läsnäoloaan.
Koska heillä ei ole suhdetta Jumalaan, he eivät ymmärrä Hänen suuruuttaan.
Jos silmäsi avautuvat, näet Jumalan sellaisena kuin Hän on -
ja koet Hänen läsnäolonsa, huomaat Hänen olevan niin pyhä ja puhdas, -
että yksi pisara Hänen vertaan -
oli arvokkaampi kuin kaikkien ihmisten veri yhteensä.
Jeesus oli niin pyhä ja jumalallinen, -
Hänen verensä vuodattaminen sovitti meidän kaikkien synnit.
Jesaja siis sanoo, että olemme saaneet kaksinkertaisesti -
ansaitsemamme rangaistuksen. Me emme tosin itse kärsineet sitä, -
vaan Jeesus kärsi kaksin verroin enemmän kuin oli välttämätöntä.
Hänen sovituksensa olisi riittänyt paljon suuremmallekin syntimäärälle.
Palaan aiemmin käyttämääni esimerkkiin luottokorttiostoksista.
Siinä siis Jeesus tarjoutui maksamaan ostamani tavarat minun sijastani.
Hän sovitti syntimme eli siirsi velkamme omalle tililleen.
Jatketaan esimerkkiä ja kuvitellaan, että ostokseni maksaisivat satasen, -
mutta minulla ei olisi tarpeeksi rahaa eikä myöskään luottokorttia, -
jotta ostokseni voitaisiin veloittaa minulta myöhemmin.
En tiedä, onko teille käynyt näin, mutta menin kerran ruokakauppaan, -
eikä minulla ollutkaan mukanani tarpeeksi rahaa ostoksiani varten.
On noloa seistä kassajonossa ja huomata, etteivät rahat riitäkään.
Entäpä jos ostoksesi maksaisivat satasen etkä voisi maksaa niitä, -
mutta Jeesus astuisi sisään ja heittäisi tiskille miljoonan.
"Minä maksan. Eiköhän tämä riitä." Mitä luulet, riittäisiköhän se?
Miljoona dollaria on valtavan paljon alkuperäistä velkaa enemmän.
Jokainen kauppias ottaisi rahat ilomielin vastaan ja unohtaisi velan.
Vastaavasti Jeesus maksoi enemmän kuin kaksinkertaisesti -
sen, mitä pahaa olet tehnyt ja mitä syntisi ansaitsevat.
Hänen uhrinsa oli enemmän kuin tarpeeksi koko maailman synneistä.
Jos joku tulee Jumalan luo pohtien, voiko Jumala antaa hänelle anteeksi, -
koska hän on niin suuri syntinen, -
hän ajattelee syntiensä olevan suurempia kuin Jeesuksen uhri.
Se johtuu siitä, että hän tuntee itsensä ja vertaa itseään muihin.
Hän ei ymmärrä, miten paljon Jeesus todella maksoi.
Minulla ei ole sanoja kuvata sitä kunnolla.
On vaikea ymmärtää, miten pyhä ja ääretön Jumala on -
ja miten Hänestä tuli rajallinen, -
kun Hän kärsi 33 vuotta elämää rajallisessa ihmiskehossa.
Tämä pyhä Jumala antoi elämänsä ja tuli synniksi meidän takiamme.
Hänestä tuli perverssi, avionrikkoja, valehtelija, varas ja kaikkea muutakin.
Jos voisi ikinä ymmärtää, miten paljon Hän maksoi, -
et enää uskoisi olevasi niin syntinen, ettei Jumala antaisi sinulle anteeksi.
Jos sanot niin, keskityt itseesi enemmän kuin Häneen.
Jakeen Jes. 40:2 ja monen muun raamatunkohdan mukaan -
Jumala on maksanut syntisi enemmän kuin kaksin verroin.
Jeesus kärsi ansaitsemasi rangaistuksen kaksinkertaisena.
Jos ymmärtäisit tämän, et enää puhuisi siitä, kuinka syntinen olet, -
vaan nöyrtyisit ottamaan vastaan Jumalan hyvyyden ja anteeksiannon.
Lakkaisit korottamasta itseäsi ja syntiäsi Jumalan yläpuolelle.
Syntisi eivät ole edes sen arvoiset, -
että vertaisit niitä Jeesuksen niistä maksamaan hintaan.
On kuin olisit velkaa satasen ja joku panisi tiskille miljoonan, -
mutta palaisit kauppiaan luo väittäen, että olet hänelle yhä velkaa.
Vaikka hän olisi tyytyväinen, kyselisit, riittikö miljoona varmasti.
Sinun on päästävä asian yli ja annettava itsellesi anteeksi.
Jumala on maksanut syntisi. Hän pani syntisi Jeesuksen ylle, -
ja Hänen vihansa on tyydytetty. Jumala ei ole sinulle vihainen.
Sitä voi olla vaikea uskoa, koska muut ovat sinulle vihaisia -
ja olet itsekin vihainen itsellesi, mutta Raamatun mukaan sota on ohi.
Jumala tarjoaa sinulle rauhaa eikä lue syntejäsi viaksesi.
Hän luki syntisi Jeesuksen viaksi eikä ole sinulle vihainen.
Monet ajattelevat, että Hänen on pakko olla heille vihainen.
Korotat omia syntejäsi sen sijaan, että korottaisit niiden sovitusta.
Sinun pitää keskittyä Jeesukseen ja ymmärtää, että Hän maksoi kaiken.
Aikamme on tältä päivältä kohta lopussa, -
mutta tulevissa jaksoissa puhun Jesajan kirjan luvuista 52 ja 53.
Niissä puhutaan Jeesuksen uhrista ja siitä, että se todella riitti.
Jos jaksat seurata ohjelmiani ja opetusta näistä luvuista, -
huomaat, että Jeesus maksoi syntisi ja kärsi enemmän kuin käsitämme.
Olin pettynyt nähtyäni elokuvan Passion of the Christ.
Mel Gibson teki kyllä hyvää työtä, mutta on mahdotonta kuvata -
Jeesuksen todellista kärsimystä millään fyysisellä tavalla.
Olen nähnyt Jeesuksen synneistäni maksaman hinnan Raamatusta -
niin selvästi, että petyin tuohon elokuvaan. Se ehkä järkyttää teitä.
Ehkä selitän asiaa tarkemmin ensi kerralla, mutta nyt aika on loppu.
Mainoksista saatte lisätietoa tuotteistamme.
Koko Andrewin opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Sarjan toisessa osassa pohditaan, riittääkö Jeesus.
Se saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Myös Andrewin uusin, Eliasta kertova kirja, -
on saatavana 9 punnalla.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä jotakin ruudulla näkyvistä osoitteista.
Olet tervetullut tapaamaan Andrewia johonkin näistä tapahtumista: -
Tammikuussa 2014 hän on Arizonassa ja Coloradossa.
Helmikuussa hän pitää konferenssin Coloradossa.
Maaliskuussa hän on Kaliforniassa ja lopuksi jälleen Coloradossa.
Lisätietoa tapahtumista alueellasi saat nettisivuiltamme.
Haluan kutsua teidät mukaan seminaariini Phoenixiin 2.―4.1.2014.
Tämä seminaari on erityinen, sillä tri Creflo Dollar puhuu siellä.
Olin juuri Atlantassa tämän ystäväni kanssa, ja meillä oli mukavaa.
Hän ymmärtää jotain evankeliumista.
Creflo opettaa kolmessa kokouksessa, minä neljässä.
Biltmore on viiden tähden hotelli, jossa huoneet maksavat 300 yöltä, -
mutta seminaarin yhteydessä saat huoneen 139 dollarilla / yö.
Voit yhdistää seminaarin myös lomailuun. Siitä tulee hieno juttu.
Palvelutyön koulutusohjelma auttaa raamattukoulustamme valmistuneita -
löytämään kutsunsa liike-elämän, median, lähetyksen tai musiikin alalla.
Lähetyskoulu aloittaa toimintansa lukuvuonna 2012―2013 -
ja antaa opiskelijoille mahdollisuuden kokeilla lähetystyötä lähetyskentällä.
He oppivat selviämään vieraassa kulttuurissa kertoen evankeliumia.
Nettisivuillamme on lisää tietoa tästä kurssista, -
joka on tarjolla opiskelijoillemme.
Kun tulin tänne, olin uskonnollinen, olinhan ollut kristitty jo pitkään.
Oli paljon ajatuksia, joissa ei ollut järkeä. Niistä oli päästävä eroon.
Sitten aloin oppia uutta Sanasta, ja se kasvoi sisälläni. Se oli hienoa.
Ison-Britannian Charis-koulut odottavat sinua!
Lisätietoa nettisivuiltamme.
MIESTEN KONFERENSSI
Olen Andrew Wommack ja haluan kutsua sinut -
ensimmäiseen julkiseen tilaisuuteen, joka pidetään uusissa tiloissamme.
Nyt tilat ovat vielä rakenteilla, mutta 16.―18.1.2014 -
pidämme täällä miesten konferenssin. Siitä tulee mahtava.
Palvonta, ylistys ja Pyhän Hengen työ ovat toki jatkuneet täällä jo pitkään, -
ja monien elämä on muuttunut.
Tule juhlimaan kanssani tätä ihmettä, jonka Jumala on tehnyt -
pitäessään huolta Charis-raamattukoulustamme.
Tämä upea rakennus on vasta ensimmäinen kahdesta talosta.
Voit tutustua siihen miesten konferenssissamme.
Suomennos: Anni Lähteenmäki